b'\n_START_ARTICLE_\nOd kdaj ima je\xc5\xbeek bodice?\n_START_PARAGRAPH_\nOd kdaj ima je\xc5\xbeek bodice? je slovenska ljudska pravljica, v besedilu nastopa poosebljen je\xc5\xbeek kot glavna knji\xc5\xbeevna oseba. Pravljica je razlagalnega tipa, saj v pravljici posku\xc5\xa1amo najti razloge ali dolo\xc4\x8deno lastnost, po kateri je\xc5\xbeek kot gozdna \xc5\xbeival izstopa od ostalih gozdnih \xc5\xbeivali. Ta lastnost, ki jo je\xc5\xbeek ima so bodice.\n_START_SECTION_\nPredstavitev pravljice\n_START_PARAGRAPH_\nV starih \xc4\x8dasih je\xc5\xbeek ni imel bodic, ampak je bil pora\xc5\xa1\xc4\x8den z \xc5\xbeametno mehkim ko\xc5\xbeu\xc5\xa1\xc4\x8dkom. Nekega dne pa se je je\xc5\xbeek pregre\xc5\xa1il, ker mladi materi ni pomagal v stiski, pa so mu za kazen po vsem telesu zrasle bodice. Bila je jesen in po planinah so se \xc5\xbee pri\xc4\x8dele vla\xc4\x8diti strupeno mrzle megle, ko je mlada plan\xc5\xa1arica rodila dete. V planinski ko\xc4\x8di pa je otroka zeblo, da je jokal in jokal, zato je mati od\xc5\xa1la v bli\xc5\xbenji bukov gozd in nabrala suhega listja. A ko je grebla po suhem listju, je na\xc5\xa1la je\xc5\xbeka. Je\xc5\xbeek se je bil zaril globoko med listje in se grel. Pobrala ga je, ga podr\xc5\xbeala na dlani, pogladila po mehkem ko\xc5\xbeu\xc5\xa1\xc4\x8dku in zaprosila:\xc2\xa0\xc2\xbbOj, je\xc5\xbeek, je\xc5\xbeek, kako si topel in kak\xc5\xa1en mehek ko\xc5\xbeu\xc5\xa1\xc4\x8dek ima\xc5\xa1! Ali te lahko odnesem s seboj in polo\xc5\xbeim v zibelko, da bo\xc5\xa1 grel mojega sin\xc4\x8dka, ki ga zebe?\xc2\xab\xc2\xa0Toda je\xc5\xbeek ni hotel prisko\xc4\x8diti na pomo\xc4\x8d plan\xc5\xa1arici in njenemu otroku. Toda klub, da jo je je\xc5\xbeek zavrnil, ga je zopet prosila in mu obljubila, da mu bo dobroto obilno povrnila, toda je\xc5\xbeek ji ni hotel pomagati. Odgovoril je:\xc2\xa0\xc2\xbbTvojega otroka ne bom grel! Kar s suhim listjem ga pokrij ali pa naj zmzne.\xc2\xab\xc2\xa0Plan\xc5\xa1arica je je\xc5\xbeka dr\xc5\xbeala v rokah in jokala in jokala, da bi je nih\xc4\x8de ne mogel potola\xc5\xbeiti. Ko so njene vro\xc4\x8de solze padle na je\xc5\xbeev ko\xc5\xbeu\xc5\xa1\xc4\x8dek, je povsod kamor je padla solza, na je\xc5\xbeevem telesu zrasla bodica, da je bil je\xc5\xbeek kmalu vsevprek pokrit z bodicami. Od takrat so je\xc5\xbeki bodljivi.\n_START_SECTION_\nAnaliza lika\n_START_PARAGRAPH_\nV besedilu nastopa je\xc5\xbeek, ki je poosebljena \xc5\xbeival, kot glavna knji\xc5\xbeevna oseba. Je\xc5\xbeek je prikazan kot \xc5\xbeival, ki ima \xc4\x8dlove\xc5\xa1ke lastnosti, saj se pogovarja s plan\xc5\xa1arico, je\xc5\xbeek ji tudi odgovarja in je\xc5\xbeek tudi razmi\xc5\xa1lja. Ko plan\xc5\xa1arica sre\xc4\x8da je\xc5\xbeka, se pojavi vpra\xc5\xa1anje o pomo\xc4\x8di, ko je nekdo v stiski. Toda je\xc5\xbeek, kljub prose\xc4\x8di plan\xc5\xa1arici ne so\xc4\x8dustvuje z njo in ji ne pomaga, zato je besedilo zelo \xc4\x8dustveno. Ko mu plan\xc5\xa1arica obljublja, da mu bo dobroto obilno povrnila, ji je\xc5\xbeek ne verjame. Tukaj se ka\xc5\xbee nezaupanje je\xc5\xbeka v ljudi, saj mu je \xc5\xbee pokojna mati pripovedovala kak\xc5\xa1ni so ljudje. Ker je\xc5\xbeek ni ugodil mladi materi njene pro\xc5\xa1nje, so mu za kazen po vsem telesu zrasle bodice, \xc4\x8de bi materi ugodil pa bi bil za zmeraj preskrbljen z mlekom in hrano. Tukaj se ka\xc5\xbee, da se vsaka dobra stvar, ki jo naredi\xc5\xa1 tudi povrne._NEWLINE_V pravljici se ka\xc5\xbeejo moralne vrednote. Moralne vrednote se pri otrocih gradijo postopoma, zato jih otrok, star od 3 do 5 let, v njej ne bo prepoznal. O tematiki o moralnih vrednotah se lahko pogovarjamo z otrokom starim 6,7 let, saj ima \xc5\xbee ve\xc4\x8d socialnih izku\xc5\xa1enj._NEWLINE_Besedilo ima tudi vzgojno funkcijo. Besedilo \xc5\xbeeli, da otroci in tudi odrasli premi\xc5\xa1ljujejo o socialni tematiki. V \xc4\x8dasu, ki \xc5\xbeivimo, je socialna tematika mnogokrat prezrta, zato besedilo \xc5\xbeeli premislek o tej temi. Ljudska pravljica je zelo \xc4\x8dustvena, zato zopet besedilo \xc5\xbeeli otroku in tudi odraslemu bralcu vzbuditi so\xc4\x8dutje.'